kardosdrur/scandi-wiki huggingface dataset:
Sthens Kirke

Sthens Kirke i Sthens Sogn ligger i Helsingør bys sydlige del.

Baggrunden for kirken var den voldsomme befolkningsvækst i Snekkersten i 1960-erne i forbindelse med fremkomsten af to nye boligområder, Borupgård og Vapnagård. På daværende tidspunkt skulle Sankt Olai Kirke også betjene dette område, og Egebæksvang Kirke lå langt mod syd, ved Espergærde. Sthens Sogn blev oprettet med virkning fra 1. januar 1977 ved en sognedeling, der omfattede dels Egebæksvang Sogn, dels Sankt Olai Sogn. Kirken blev opført 1982-83 og indviet den 27. november 1983. Allerede i 1976 var der imidlertid opført en mindre, såkaldt "vandrekirke" som midlertidig løsning.

Kirken blev tegnet af arkitektfirmaet Hoff og Windinge. Den fik navn efter Hans Christensen Sthen, som havde været kapellan ved Skt. Olai Kirke og rektor ved Helsingør Latinskole.

Kirken er et firelænget anlæg med hvidkalkede vægge og rødt tegltag og bestående af kirkerum og sideskib, der rummer lokaler til møder, 2 konfirmandstuer, kontorer og rum til blandt andet ungdomsarbejde i kælderen.

Interiør 
Alteret er fremstillet af en svensk granitblok.

Døbefonten er lavet af natursten fundet på byggegrunden. Den er udsmykket udvendig med en fisk, indvendig med en hånd.

Kirkeskibet viser en robåd.

Litteratur 
Sthens Kirke (HelsingørLeksikon)

Kirker i Helsingør Kommune
Kirker i Helsingør Stift
Kirker i Frederiksborg Amt
Slægten Kann i Danmark



Kann 
Slægten Kann i Danmark nedstammer fra Ernst Friderich Johansen Kann (1769-1839). Han var født i fyrstendømmet Waldeck nær Kassel i Tyskland, og han indvandrede til Danmark omkring 1787. Dette år blev han ansat af grev Axel Bille Brahe som forst- og jagtbetjent ved stamhuset Hvedholm ved Fåborg. Han har stået i lægdsrullen, og derfra kan man følge hans senere opholdssteder og beskæftigelser. I 1797 var han skytte på Mullerup Gods og tillige avlsbruger i Gudbjerg Sogn mellem Svendborg og Nyborg. I 1798 flyttede han til Bobjerg i nabosognet Lunde Sogn, hvor han indtil 1803 ejede en af ham selv bygget gård. Gården bestod af en længe stuehus og to længer ladehus. Han købte stedet for 1.000 rigsdaler og solgte igen for 1.803 rigsdaler. I 1803 flyttede han til Hillesvig i Vigsnæs Sogn ved Sakskøbing på Lolland. Han var her skovrider under baroniet Guldborgland i 1806. Boede derefter i Hyldtofte i Tågerup Sogn ved Rødby indtil sin død. Der hersker nogen tvivl om hvorvidt han var skovrider på det nærliggende Lungholm Gods.

Den første slægtsbog over Kann-slægten blev udarbejdet af arkitekt Carl Kann (1909-1974), der i 1963 udgav Slægten Kann i Danmark 1787-1963. Inden sin død videregav han sit slægtsarkiv til civilingeniør Aage Kann Rasmussen, der i 1980 udgav en revideret og stærkt udvidet udgave, Slægten Kann i Danmark, på Dansk Historisk Håndbogsforlag ApS.
 
Denne slægtsbog indeholder navne m.v. på i alt ca. 2.200 efterkommere af Ernst Friderich Johansen Kann - samt indgifte og deres forældre. Af disse ca. 2.200 personer bærer ca. 200 efternavnet Kann.
På baggrund af bl.a. de nævnte slægtsbøger er efterkommere af Ernst Friderich Johansen Kann lagt på Internettet på adressen www.stamtavle.kanns.dk.

Kilder 
Carl Kann: Slægten Kann i Danmark 1787-1963, 1963.Aage Kann Rasmussen: Slægten Kann i Danmark, Dansk Historisk Håndbogsforlag ApS, 1980.

Eksterne henvisninger 
Kann Slægten: www.stamtavle.kanns.dk

KannOve (diskussion) 18. dec 2019, 15:52 (CET)KannOve

Kann i Danmark
Folsom Prison Blues

"Folsom Prison Blues" er en sang skrevet i 1953 og den blev indspillet første gang i 1955 af den amerikansk singer-songwriter Johnny Cash. Sangen kombinerer elementer fra to populære folkemusikstilarter; togsangen og fængselssangen, som Cash fortsatte med i resten af sin karriere. Det var en af Cash' signatursange. Det var det elvte nummer på hans debutalbum With His Hot and Blue Guitar og den blev også inkluderet på All Aboard the Blue Train. En liveversion, der blev indspillet blandt de indsatte på Folsom State Prison blev nummer 1 på den amerikanske countryhitliste i 1968. I juni 2014 rangerede bladet Rolling Stone sangen som nummer 51 på listen over de 100 største countrysange nogensinde.

Hitlister

Referencer 

Sange fra 1953
Singler fra 1955
Country
Vapnagaard

Vapnagaard er et boligområde i Helsingør. Det ligger i byens sydlige del nær Kongevejen.

Historie 
Vapnagård har navn efter en tidligere gård, hvis bygning stadig er bevaret. Den fungerede som landbrugs- og lystejendom frem til 1950, da den daværende Helsingør Købstadskommune købte ejendommen for at sikre dens arealer til fremtidige byudvikling. Kommunen videresolgte gården i 1966 til Det sociale Boligselskab, der havde planer om at opføre et stort antal etageboliger på jorden. Byggeriet startede i 1968 og to år senere var byggeriets første etape omfattende 18 boligblokke omkring Hestens Bakke afsluttet. En anden etape omfattede 39 boligblokke. Efter områdets første udbygning, der afsluttedes i 1972, er bebyggelsen blevet renoveret flere gange således i årene 2012-2015.

Bebyggelsen 
Bebyggelsen består af 57 store ensartede etageboligblokke, der ligger parallelt eller vinkelret på hinanden som fritliggende enheder. Midt i bebyggelsen ligger Vapnagaard Servicecenter beregnet til betjening af beboerne på forskellig vis. Boligblokkene består af lejligheder med 2-5 værelser, nogle med overdækkede altaner, nogle med tilhørende haver. De oprindelige boligblokke var i 3 etager og med fladt tag, men tagene er siden ændrede i forbindelse med renovering og der er indrettet lejligheder i tagetagen.

Vej og parkeringsforhold 
Bebyggelsen omkrandses af en ringvej, hvorfra der er adgang til parkeringspladser i de forskellige dele af bebyggelsen således, at hele bebyggelsesområdet friholdes for biler. Ringvejen anvendes også til busbetjening.

Grønne områder 
Midt i bebyggelsens nordlige del ligger Hestens Bakke, et højdedrag 59 meter over havets overflade. I områdets sydlige del er ligeledes sparet et grønt område.

Faciliteter 
Omtrent midt i bebyggelsen ligger et beboercenter.

I tilknytning til området men uden for dette ligger Sthens Kirke, skoler og en svømmehal.

Sociale problemer 
Området har været plaget af hærværk og andre sociale problemer. Området var optaget på Ghettolisten.

Litteratur 
 Lars Bjørn Madsen: "Lidt om Vapnagaard og Vapnagård"

Kilder og henvisninger

Områdets websted 

Bydele i Helsingør
Sandro Nicolas

Sandro Nicolas (, født Alessandro Heinrich Rütten, den 4. oktober 1996) er en tysk sanger, der skulle have repræsenteret Cypern ved Eurovision Song Contest 2020 i Rotterdam, der imidlertid blev aflyst på grund af COVID-19-pandemien. .

Sandro er søn af en græsk mor og en amerikansk far. Han voksede op i Tyskland og startede også sin musikkarriere der. 

Han viste først sit talent i 2015 på det tyske Das Supertalent.

Referencer

Eksterne henvisninger 

Sangere fra Cypern
Cyperns Eurovision Song Contest-deltagere
Deltagere ved Eurovision Song Contest 2020
Folsom State Prison

Folsom State Prison er et amerikansk fængsel i byen Folsom i Californien cirka 30 km nordøst for delstatshovedstaden Sacramento. Det er et ud af 35 institutioner for voksne som drives af California Department of Corrections and Rehabilitation.

Folsom Prison blev åbnet i 1880 og er det næstældste fængsel i Californien efter San Quentin. Det var det første fængsel i USA som fik indlagt elektricitet. Folsom var også et af de første "maximum security"-fængsler i USA. 93 dødsdømte fanger er blevet henrettet i fængslet.

Fængslet har i dag et minimum-medium sikkerhedsniveau. I september 2019 var der 3.351 indsatte hvoraf 476 var kvinder.

Folsom Prison er sandsynligvis bedst kendt i populærkulturen for koncerter afholdt i fængslet med musikeren Johnny Cash. To optrædener den 13. januar 1968 blev optaget og udgivet som livealbummet At Folsom Prison. Johnny Cash havde skrevet og indspillet sangen "Folsom Prison Blues" over et årti tidligere.

Referencer 

Fængsler i USA
Bygninger, konstruktioner og anlæg i Californien
Etableret i 1880
Viktoria Georgieva

Viktoria Georgieva (født 22. september 1997) er en bulgarsk sanger, der skulle have repræsenteret Bulgarien ved Eurovision Song Contest 2020 i Rotterdam. Eurovision Song Contest 2020 blev imidlertid aflyst på grund af COVID-19-pandemien. I stedet er hun internt udvalgt af bulgarsk TV til at repræsentere landet ved Eurovision Song Contest 2021 med en endnu ikke offentliggjort sang.

Diskografie 
Singles
 2016: Nischto slutschajno (Нищо случайно)
 2016: Nesawarschen roman (Незавършен роман)
 2017: Tschast ot men (Част от мен)
 2018: Stranni wremena (Странни времена)
 2019: I Wanna Know
 2020: Tears Getting Sober
 2020: Alright
 2020: Ugly Cry
 2021: Imaginary Friend
 2021: Dive Into Unknown
 2021: The Funeral Song
 2021: Phantom Pain
 2021: Growing Up Is Getting Old

Referencer

Eksterne henvisninger 
  

Sangere fra Bulgarien
Bulgariens Eurovision Song Contest-deltagere
Deltagere ved Eurovision Song Contest 2020
Deltagere ved Eurovision Song Contest 2021
Nuuday

Nuuday A/S er en dansk telekommunikationsvirksomhed i TDC-koncernen, der udbyder telefoni, bredbånd, tv og underholdningstjenester under en række forskellige brands. Nuuday udgør TDC's forretning rettet mod slutkunder, mens den fysiske infrastruktur drives af søsterselskabet TDC Net.

Historie 
Nuuday blev formelt stiftet i 2018 som TDC O, men skiftede navn i opspaltningsprocessen (først med binavnet NUUDAY, dernæst NEWDAY) og i foråret 2019 blev navnet Nuuday offentliggjort. Den 10. Maj 2019 offentliggjordes den endelige konstellation med TDC's forretning rettet mod slutkunder, kaldet en "digitale serviceenhed", samlet i Nuuday, mens driften af den fysiske infrastruktur blev skilt ud i søsterselskabet TDC Net (ligeledes først som TDC N, dernæst TDC NetCo).

Brands

Privat 
 Blockbuster
 Eesy
 Hiper
 Telmore
 YouSee
 YouTv

Erhverv 
 Netdesign
 Relatel
 TDC Erhverv

Kilder og henvisninger

Teleselskaber i Danmark
TDC
Danske virksomheder etableret i 2019
Den røde tråd (udtryk)

Den røde tråd er et udtryk som betegner en ide eller et princip som er fælles for delene i en helhed. 

Baggrunden for udtrykket er at den engelske marine engang indflettede en rød tråd i deres tovværk for at markere at det var statens ejendom, så tovet kunne genkendes ved tyveri. Tråden var lavet af jute, og farven markerede oprindeligt hvor rebet var lavet. Tråden blev indsat fordi marinens tovværk generelt blev anset for at være af bedre kvalitet end andet toværk, så fristelsen til at stjæle det var stor.

Røde tråde i tovværk har været brugt i flere mariner. Den danske flåde brugte røde tråde i deres tovværk indtil omkring år 1900.

De røde tråde i den engelske marines tovværk er beskrevet i Goethes roman Die Wahlverwandtschaften (dansk titel: Valgslægtskaberne) fra 1809. H.C. Andersen som formodentlig har læst Goethe bruger udtrykket den røde tråd i overført betydning i blandt andet romanen De to Baronesser fra 1848 og sin selvbiografi Mit Livs Eventyr fra 1855.

Brugen af udtrykket kan også være påvirket af folketro, samt af at en rød snor blev brugt i beretningen om tvillingerne Peres og Zeras fødsel i Første Mosebog til at mærke den førstefødte.

Udtrykket blev brugt og populariseret af Shu-bi-dua i sangen "Den røde tråd" fra deres album 78'eren fra 1978 og senere i deres film Den røde tråd fra 1989.

Referencer 

Idiomer
Netværkssamfund

Netværkssamfund er et begreb af den spanske sociolog Manuel Castell, der betegner som et samfund, hvor mennesker kommunikerer uafhængigt af tid og rum (jf. Giddens, det senmoderne samfund). Kommunikationen foregår eksempelvis over internettet og på tværs af landegrænser.

Eksterne henvisninger 
https://samfundsfag.dk/begreber/sociologi/generel-sociologi/netvaerkssamfund/ 
https://ordnet.dk/ddo/ordbog?query=netv%C3%A6rkssamfund

Samfundstypologi
Grøn Grundlov

Grøn Grundlov er et forslag om at tilføje en miljø- og klimabestemmelser til Grundloven. Hensigten fra forslagsstillerne er at langtidssikre klimaindsatsen og beskyttelsen af miljøet i Danmark. 149 andre lande verden over har grønne bestemmelser indskrevet i sine forfatninger ifølge forslagsstillerne, men den danske Grundlov indeholder ikke miljøbestemmelser.

Idéen blev i første omgang drøftet på Folkemødet 2019 under en debat arrangeret af Boston Consulting Group, Grundfos, Novozymes og Folkekirkens Nødhjælp. I løbet af efteråret 2019 blev idéen efterfølgende privatpersoner i debatindlæg, hvorefter Boston Consulting Group og Grundfos gik ud og søgte om støtte til en egentlig koalition bag projektet. Samtidig lancerede de en hjemmeside som en platform for forslaget.

Flere har kritiseret forslaget for at være uden effekt og uhensigtsmæssigt i en dansk forfatningsmæssig tradition. Det gælder bl.a. økonomiprofessor Christian Bjørnskov og Berlingskes lederskribent Thomas Bernt Henriksen.

Kilder og henvisninger 

Miljøpolitik
Danmarks Riges Grundlov
Statsforfatningsret
DM i ishockey for kvinder 2019-20

DM i ishockey for kvinder 2019-20 er turneringen om det 30. DM i ishockey for kvinder, og den havde deltagelse af fem hold. Turneringen blev imidlertid ikke færdigspillet. Den 11. marts 2020 meddelte Danmarks Ishockey Union, at resten af aktiviteterne i ishockeysæsonen 2019-20 blev indstillet med øjeblikkelig virkning  på grund af regeringen og sundhedsmyndighedernes anbefalinger og påbud, der blev indført som følge af den igangværende COVID-19-epidemi i Danmark. På det tidspunkt var man i gang med finaleserien, som Hvidovre IK førte med 1-0 i kampe over Herlev IK.

Herlev IK og Hvidovre IK havde kvalificeret sig til kampen om guld- og sølvmedaljerne ved at slutte på første- og andenpladsen i DM-kvalifikationen. Det var 12. sæson i træk, at DM-finalen havde deltagelse af netop de to klubber.

Bronzemedaljerne blev vundet af Odense IK, der sluttede på tredjepladsen i DM-kvalifikationen. Det var femte gang inden for de seneste ni sæsoner, at fynboerne vandt DM-bronze.

Stillinger og resultater

Indledende runde

Øst 

Klubberne øst for Storebælt spillede om to pladser i DM-kvalifikationen. Turneringen havde deltagelse af to hold, der spillede en firedobbelt-turnering alle-mod-alle, hvilket gav fire kampe til hvert hold.

Vest 

Klubberne vest for Storebælt spillede om tre pladser i DM-kvalifikationen. Turneringen havde deltagelse af tre hold, der spillede en ottedobbelt-turnering alle-mod-alle, hvilket gav 16 kampe til hvert hold.

DM-kvalifikation 

DM-kvalifikationen havde deltagelse af de to bedste hold fra øst- og de tre bedste hold fra vest-gruppen. De fem hold spillede en enkeltturnering alle-mod-alle, og kampene blev afviklet i perioden 7. - 8. marts 2020 i Allan Villandsen Ishockey Arena i Frihedens Idrætscenter i Hvidovre med en spilletid på 3 × 15 minutter på grund af det komprimerede program i modsætning til de normale 3 × 20 minutter. De to bedste hold, Herlev IK og Hvidovre IK, gik videre til DM-finalerne, mens holdet, der endte på tredjepladsen, Odense IK, vandt DM-bronzemedaljer.

Kampprogram

Finale 

De to bedst placerede hold i DM-kvalifikationen, Herlev IK og Hvidovre IK, spillede DM-finaleserien om fordelingen af guld- og sølvmedaljer i bedst af fem kampe. Uafgjorte kampe blev forsøgt afgjort i forlænget spilletid med tre markspillere på hvert hold til først scorede mål i maksimalt fem minutter. Hvis dette ikke frembragte en afgørelse, blev kampene afgjort i straffeslagskonkurrence.

Finaleserien blev imidlertid ikke færdigspillet. Den 11. marts 2020 meddelte Danmarks Ishockey Union, at resten af aktiviteterne i ishockeysæsonen 2019-20 blev indstillet med øjeblikkelig virkning  på grund af regeringen og sundhedsmyndighedernes anbefalinger og påbud, der blev indført som følge af den igangværende COVID-19-epidemi i Danmark. På det tidspunkt førte Hvidovre IK serien med 1-0 i kampe.

Kilder / eksterne henvisninger 
DIU Stats - Øst kvinder 2019-20
DIU Stats - Kvinder vest 2019-20
DIU Stats - Kvindernes DM-kvalifikation 2019-20
DIU Stats - Kvindernes DM-finaler 2019-20

Noter 

2019-20
Ishockey i 2019
Ishockey i 2020
Shandong (hangarskib)

Shandong er et kinesisk hangarskib.

Referencer 

Kinas militær
Hangarskibe
Nová Baňa

Nová Baňa er en by og kommune i distriktet Žarnovica i regionen Banská Bystrica i det centralige Slovakiet. Den ligger kun 140 kilometer fra den slovakiske hovedstad Bratislava. Byen har et areal på 61,26  km² og en befolkning på  indbyggere.

Referencer

Eksterne links 
 

Byer i Slovakiet
Zjores Alfjorov

Zjores Ivanovich Alfjorov (, ; ; 15. marts 1930 - 1. marts 2019 var en sovjetisk og russisk fysiker, der havde stor indflydelse på udviklingen af moderne heterostrukturer i fysik og elektronik. Han modtog den ene halvdel af nobelprisen i fysik i 2000 sammen med Herbert Kroemer "for udviklingen af halvleder-heterostrukturer til brug i højhastigheds- og optoelektronik." Den anden halvdel gik til Jack Kilby.

Han blev politiker senere i sit liv, og sad i underhuset Statsdumaen i Ruslands føderale forsamling som medlem for det kommunistiske parti fra 1995 og frem til sin død.

Referencer

Eksterne henvisninger 

Fysikere fra Rusland
Fysikere fra Sovjetunionen
Nobelprismodtagere i fysik
Nobelprismodtagere fra Sovjetunionen
Politikere fra Rusland
Herbert Kroemer

Herbert Kroemer (25. august 1928) er en amerikansk fysiker og professor i elektro- og computerteknik  på University of California, Santa Barbara. Han fik en Ph.D. i teoretisk fysik i 1952 fra Georg-August-Universität Göttingen, Tyskland med en afhandling om varme elektroneffekter på transistorer, der dengang var en ny opfindelse, hvilket igangsatte hans karriere med forskning i halvledere. I 2000 modtog Kroemer halvdelen af nobelprisen i fysik sammen med Zjores Alfjorov "for udviklingen af halvleder-heterostrukturer til brug i højhastigheds- og optoelektronik."  Den anden halvdel af prisen gik til Jack Kilby for hans opfindelse af integrerede kredsløb og mikrochips.

Referencer

Eksterne henvisninger 

Fysikere fra Tyskland
Fysikere fra USA
Nobelprismodtagere i fysik
Nobelprismodtagere fra Tyskland
Nobelprismodtagere fra USA
Nightcore

En nightcore-redigering er et remix-spor, der fremskynder tonehøjden og tiden for dens kildemateriale med 10-30%. Navnet er afledt af Nightcore, en norsk duo, der udgav tonehøjde-skiftede versioner af trance- og eurodance-sange, men nu mere bredt henviser til enhver musik med forøget fart.

2000: Oprindelse 
Nightcore-betegnelsen blev først brugt i 2002 som navn på et skoleprojekt af den norske DJ-duo Thomas S. Nilsen Fiction og Steffen Olga Søderholm. Navnet Nightcore betyder "vi er natens kerne, så du vil danse hele natten", anføres på deres hjemmeside med navnet "Nightcore is Hardcore". De to blev påvirket af toneskiftet i den tyske gruppe Scooters hardcore-sange "Nessaja" og "Ramp! (The Logical Song)", hvor de i et interview sagde at "Der var så få af disse slags kunstere, vi troede, at det blandede musik i vores stil ville det være en fornøjelse for os at lytte til" og "Nightcore er blevet en musikstil, en måde at gøre musikken gladere - "glad hardcore" som de siger."

Referencer 

Musikgenrer
Techno
Løven af Judas stamme

Løven af Judas stamme er et af de mest udbredte jødisk symboler som traditionelt betragtes som et symbol for den israelittiske Judas stamme. Den afbilledes typisk som en stolt stående løve, gerne oprejst på bagbenene eller med et flag eller banner i en løftet fod. Ifølge Toraen består Judas stamme af efterkommerne af Juda, Jakobs fjerde søn. Forbindelsen mellem Juda og løven findes i velsignelsen som Jakob giver Juda i Første Mosebog. Løven bruges i Jerusalems byvåben. Byen var hovedstad i Kongeriget Juda i oldtiden.

Kristendom 
Løven af Judas stamme nævnes også i Johannes' Åbenbaring som et begreb der repræsenterer Jesus i henhold til kristen teologi.

Etiopien 
Løven af Judas stamme var også en af titlerne for kejserne i Det salomonske dynasti i Etiopien. Den afbilledet på et kort over den øvre Nil af italieneren Hiob Ludolf i 1683, som beskriver Løven af Judas stamme som et symbol for det etiopiske kejserrige. Det salomonske dynasti hævder at dets patrilineære linje går tilbage til Juda stamme. Løven af Judas stamme var en arvelig titel for de salomonske etiopiske kejsere inklusive Haile Selassie og var afbilledet på Etiopiens flag fra 1897 til 1974. På grund af forbindelsen med Haile Selassie er den fortsat et vigtigt symbol for medlemmer af Rastafaribevægelsen.

Referencer 

Jødedom
Etiopiens historie
John Schoenherr

John Carl Schoenherr (født 5. juli, død 8. april 2010) var en prisvindende amerikansk illustrator. Han blev posthumt i 2015 optaget i Science Fiction and Fantasy Hall of Fame.

Schoenherr er formentlig bedst kendt for at være den oprindelige illustrator af Frank Herbert science fiction roman Klit (Dune) fra 1965 og har efterfølgende leveret adskillige illustrationer til senere romaner og arbejder i Dune-serien.

Schoenherr illustrerede også dyreliv og børnebøger og har tillige leveret illustrationer til NASA.

Priser 
 1965 Hugo Award for Best Professional Artist
 1988 Caldecott Medal for Owl Moon af Jane Yolen
 2015 Science Fiction and Fantasy Hall of Fame

Referencer

Ekterne henvisninger 
 John Schoenherr s biografi på Embracing the Child

Illustratorer fra USA
Personer fra New Jersey
Nabanita Datta Gupta

Nabanita Datta Gupta (født 14. januar 1963 i Indien) er en dansk professor i økonomi ved Aarhus Universitet. Hendes primære forskningsområder er arbejdsmarkedsøkonomi, sundhedsøkonomi, aldringens økonomi og udviklingsøkonomi. Fra 1. februar 2020 er hun som formand for De Økonomiske Råd en af de fire danske økonomiske vismænd. Hun er dermed den anden kvinde efter professor Nina Smith (vismand 1995-98), der er blevet økonomisk vismand.

Karriere 

Nabanita Datta Gupta fik en dobbelt bachelorgrad i økonomi og computervidenskab ved Smith College i Northampton, Massachusetts i 1985 og en Ph.D.-grad i økonomi fra Cornell University i 1992. Hendes Ph.D.-afhandling havde titlen The Role of Preferences and Constraints as Determinants of Male-Female Occupational Differences . Derefter arbejdede hun som adjunkt ved New Jersey Institute of Technology og var gæsteunderviser ved Cornell University i 1993-94. I 1995 blev hun ansat som lektor ved den daværende Handelshøjskolen i Aarhus, som nu er en del af Aarhus BSS. 2004-09 var hun forskningsprofessor ved SFI - Det Nationale Forskningscenter for Velfærd (i dag en del af VIVE). I 2009 blev hun igen ansat ved Aarhus BSS, nu som professor i økonomi.

Hun har udgivet en lang række forskningsartikler i anerkendte økonomiske videnskabelige tidsskrifter som American Economic Review Papers and Proceedings, European Economic Review, Journal of Public Economics og Nationaløkonomisk Tidsskrift. Blandt hendes mange medforfattere er Nina Smith og Marianne Simonsen (som hun var ph.d.-vejleder for). Blandt forskerne i det økonomiske indeks REPECs rangordning i december 2018 var hun blandt de 6 % førende økonomiske forskere på verdensplan og blandt de 2 % førende kvindelige økonomiske forskere.

I 2014-15 var hun medlem af Pensionskommissionen, der blev nedsat af den danske regering for at kulegrave pensionssystemet og komme med forslag til at forbedre det.

Hun har desuden lejlighedsvis deltaget i den offentlige debat. Bl.a. skrev hun i 2007 sammen med Nina Smith og Mette Verner en kronik i Politiken om, hvorfor kvinders løn- og karriereudvikling stort set var gået i stå i Norden, mens de højtuddannede kvinder i USA med hastige skridt var i færd med at indhente mændene.

Privatliv 

Nabanita Datta Gupta er gift med sin kollega ved Aarhus Universitet, økonomiprofessor Bent Jesper Christensen. De har sammen tre børn.

Kilder

Eksterne henvisninger 

 Nabanita Datta Guptas hjemmeside på Aarhus Universitet

Økonomiske vismænd fra Danmark
Professorer fra Aarhus Universitet
Surf's Up

Surf's Up kan henvise til:

 Surf's Up (album) – album fra 1971 af The Beach Boys
 Surf's Up (sang) – albummets titelspor
 Surf's Up (film) – computeranimeret film fra 2007
 Surf's Up (computerspil) – baseret på filmen